![TEIWEST_LOGO-COLOR-RASTER[3600x3600].png]()

***ΤΕΧΝΟΛΟΓΙΚΟ EKΠAIΔΕΥΤΙΚΟ ΙΔΡΥΜΑ***

***( Τ.Ε.Ι )ΔΥΤΙΚΗΣ ΕΛΛΑΔΑΣ***

***ΤΜΗΜΑ ΠΕΡΙΘΑΛΨΗΣ & ΚΟΙΝΩΝΙΚΗΣ ΜΕΡΙΜΝΑΣ***



**Θέμα: Ανακοίνωση / Υλοποίηση Πιστοποιημένου σεμιναρίου Πρώτων Βοηθειών στο χώρο του Τ.Ε.Ι στην Πάτρα**

Το Τμήμα Περίθαλψης & Κοινωνικής Μέριμνας του Τ.Ε.Ι Δυτικής Ελλάδας σε συνεργασία με το Περιφερειακό Τμήμα Ελληνικού Ερυθρού Σταυρού Πάτρας, διοργανώνει νέο κύκλο σεμιναρίου Πρώτων Βοηθειών **τον Φεβρουάριο,** **Μάρτιο και Απρίλιο 2019.**

**Συγκεκριμένα για τον Φεβρουάριο το σεμινάριο θα υλοποιηθεί στις εξής ημερομηνίες: 21/2/2019(Πέμπτη), 22/2/2019**

**( Παρασκευή) & 27/2/2019(Τετάρτη).**

 **Ώρες: 10.00π.μ έως 2.30 μ.μ**

**Για τους μήνες Μάρτιο και Απρίλιο θα ανακοινωθούν οι ημερομηνίες προσεχώς .**

 **Σκοπός είναι η προαγωγή του αισθήματος ευθύνης και ασφάλειας στην πρόληψη και αντιμετώπιση των καθημερινών εκτάκτων αναγκών**.

**Πρώτες βοήθειες** είναι η άμεση βοήθεια που παρέχεται στο θύμα ενός ατυχήματος ή σε κάποιον που νόσησε ξαφνικά από τον

παρευρισκόμενο, τυχόντα, αυτόπτη μάρτυρα του γεγονότος. Η αναγκαιότητα και η χρησιμότητα παροχής τους φαίνεται από μελέτες κατά τις οποίες το 45% των θανάτων από ατυχήματα και το 25% των αναπηριών θα είχαν αποφευχθεί, εάν είχαν δοθεί οι σωστές πρώτες βοήθειες, έγκαιρα, στο τόπο του συμβάντος .

Αντίστοιχα, στην περίπτωση καρδιακής ανακοπής η βραδύτητα αντιμετώπισης μειώνει δραματικά το ποσοστό επιβίωσης , όταν στην παρέλευση 3-4 λεπτών δίχως οξυγόνωση αρχίζουν οι εγκεφαλικές βλάβες, όπου γίνονται μη αναστρέψιμες μετά την διέλευση 10-15 λεπτών , δίχως την παροχή καρδιοαναπνευστικής ανάνηψης.

**Το εκπαιδευτικό πακέτο περιλαμβάνει βιβλίο πρώτων βοηθειών και το Ευρωπαϊκό Δίπλωμα Πρώτων Βοηθειών (EFAC) με τις ακόλουθες ενότητες:**

· Θλάσεις – Τραύματα – Αιμορραγίες

· Δαγκώματα – Τσιμπήματα – Αλλεργίες – Δηλητηριάσεις.

· Κακώσεις σκελετού. ( Διάστρεμμα – Εξάρθημα – Κατάγματα).

· Εγκαύματα – Ηλεκτροπληξία – Επιληψία.

· Ξένα σώματα – Απώλεια αισθήσεων.

· Καρδιακά επεισόδια – ΚΑΡΠΑ.

· Πρακτική εξάσκηση – Αξιολόγηση

Τέλος φόρμας

**Τo σεμινάριo ολοκληρώνεται σε 14 ώρες** εκπαίδευσης και οι εκπαιδευόμενοι θα λάβουν από το **Ευρωπαϊκό Κέντρο Εκπαίδευσης Πρώτων Βοηθειών, Πιστοποίηση EFAC (European First Aid Certificat).**

To **Eυρωπαϊκό Δίπλωμα Πρώτων Βοηθειών** είναι **αναγνωρισμένο** από όλους τους Ερυθρούς Σταυρούς και Ερυθρές Ημισελήνους, θα έχει ισχύ 3 χρόνια, από την ημερομηνία έκδοσής του.

**Η συμμετοχή στο Σεμινάριο είναι προαιρετική το κόστος είναι 20€ και η παρακολούθηση είναι υποχρεωτική.**

 **Oι υποψήφιοι θα καταθέτουν τα χρήματα πριν την έναρξη των μαθημάτων σε Τραπεζικό λογαριασμό του E.E.Σ στην ΕUROBANK.**

 **O αριθμός του λογαριασμού είναι 0026.0240.39.0201168284.**

**Oι υποψήφιοι για να παρακολουθήσουν το εκπαιδευτικό πρόγραμμα θα προσκομίζουν το αποδεικτικό της κατάθεσης.**

**Το σεμινάριο θα πραγματοποιηθεί στο χώρο του Τ.Ε.Ι. στην Πάτρα( α΄ όροφος φοιτητικής εστίας).**

Οι ενδιαφερόμενοι για να παρακολουθήσουν το σεμινάριο **Πρώτων Βοηθειών** θα πρέπει να απευθύνονται στο **Τμήμα Περίθαλψης και Κοινωνικής Μέριμνας του Τ.Ε.Ι Δυτικής Ελλάδας στην Πάτρα ή στο τηλέφωνο 2610369129 (κ. Ιωάννα Αναστασοπούλου) e-mail:** **ioanasta@gmail.com** να συμπληρώσουν το συνοδευτικό έντυπο και να το παραδώσουν-αποστείλουν, **προκειμένου να καθοριστούν οι ομάδες** για την παρακολούθηση του Σεμιναρίου.

Θα τηρηθεί σειρά προτεραιότητας.

 **Εκ του Τμήματος**